**О Т Ч Е Т**

**за дейността на Народно читалище „Наука -1928“**

**с.Солища, община Смолян за 2020 година**

Дейността на народните читалища е свързана със запазване на традициите и обичаите, българския език и духовност и предаването им на поколенията, съобразно изискванията и възможностите на съвременния свят.

Народно читалище „Наука -1928“ – с.Солища

Народно Читалище Наука 1928 с. Солища е основано на 03.01.1928 г. Основната дейност на читалището е била сплотяване на жителите и обогатяване на познанията им в различни области. Към читалището е действал самодеен театрален състав .

След дълго прекъсване Читалището възобнови своята дейност , като извърши пререгистрация , както в службата по вписвания така и в Министерството на Културата.

В трудните времена на КОВИД читалището започна своята дейност с формиране на Гайдарски състав с млади участници, които се стремят да поддържат традициите на местните родопчани. Гайдарската група с техния ръководител започна да събира и изучава стари родопски песни и отсвири, като се стреми да запазили автентичния звук на каба гйдата и спомена за отминалите времена.

Народно читалище Наука 1928 с. Солища и през 2020 година продължи да изпълнява функциите си на център на културния живот в населеното място.

Проведено беше традиционното изготвяне на сурвачки , украсени с вълнени конци , натурална вълна, сушени ябълки и сливи. Сурвакането е част от празника Васильовден , като децата минават из селото и сурвакат за берекет и здраве.

Започна приготвянето на мартеници, които ще бъдат подарени на възрастните хора в селото . Мартениците се бродират ,като се вшиват традиционни шевици, които да донесат на приносителя им здраве и благоденствие. Ще бъдат приготвени и мартеници за малките агнета , да са здрави ,а майките им да ни даряват с качествени продукти.

Предстои да се актуализира и набави читалищна литература . Това ще бъде и един от основните акценти в работата на читалището през отчетната година.

Читалището има идея през 2021 година библиотеката към читалището да набави книги и да се възобнови до голяма степен интереса към библиотеката и четенето като цяло.

Започна издирването на снимки на стари гайдари с родопски носии с които ще се оформи изложба и интерес за нова туристическа атракция. Всеки посетител и гост на населеното място ще може да ги разгледа и да прочете повече за тях.

През 2020 г. читалището започна своята дейност на доброволни начала и без допълнително заплащане . Всички разноски по регистрацията са от дарения на читалщни членове.

**ПЛАН-ПРОГРАМА 2021 ГОДИНА**

**ЗА ДЕЙНОСТТА НА НАРОДНО ЧИТАЛИЩЕ „НАУКА 1928 ” с.Солища, община Смолян**

**ВЪВЕДЕНИЕ**: Настоящата програма за развитие на читалищната дейност в село Солища е приета в изпълнение на чл. 26а, ал. 2 от Закона на народните читалища.

Във връзка с по–късната регистрация и представяне на документите, нашата програма е обединена за периода 2020-2021 г. и цели групиране на усилията за развитие и утвърждаване на читалището, като важна обществена институция в малкото ни село. Реализиране на културната идентичност на Солища, както и засилване на обществената ú роля, като традиционен и културен център.

Основните направления и приоритети в дейността на читалището произтичат от ЗНЧ, общинската културна политика*,* осъществявана на основата на съществуващата нормативна уредба и чрез изпълнението на културния календар.

**I.ОСНОВНИ ЦЕЛИ И ПРИОРИТЕТИ:**

**1.Осигуряване на устойчива подкрепа на читалището за реализирането на основната му дейност и развитието на съвременни форми на работа.**

Стимулиране на читалищните дейности за съхранението и популяризирането на българските културни традиции, нематериалното културно наследство.

Кандидатстване по проекти и програми за набавяне на финансови средства за подобряване на материално-техническата база.

Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях;

Продължаване на партньорската дейност с Община Смолян, НЧ “Екзарх Стефан-1872” – с.Широка лъка и НЧ “Съзнание-1929” – с.Гела и други културни институции, училища, читалища, творчески съюзи, сдружения, организации и движения.

**2.Разширяване обхвата на дейността на читалището в обществено значими сфери, като социалната и информационно-консултантската.**

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

**II. ДЕЙНОСТИ:**

**ХУДОЖЕСТВЕНО-ТВОРЧЕСКА ДЕЙНОСТ:**

1. Народно читалище „НАУКА 1928“ с. Солища , съвместно с Кметство с. Широка лъка и ГПК„КАРЛЪК -СС –СОЛИЩА” да продължи традицията за организиране и провеждане на традиционния събор и празник на селото.

2. Разкриване на гайдарска школа към читалището и повишаване на качеството на предлагания от читалището художествен продукт по повод различни чествания;

3.Попълване на състава с млади самодейци.

4. Пресъздаване на обичаи и празници от Културния календар;

5. Участие в общински, регионални, национални и други конкурси и фестивали;

6. За развитието на художествено-творческата дейност на читалището да се осигурят средства от субсидии, членски внос, дарения и собствени средства от стопанска дейност.

**КРАЕВЕДСКА ДЕЙНОСТ:**

1. Активизиране на дейности, свързани с развитие на краеведската и издирвателската дейност в читалището /описване на музикалния и танцов фолклор, обичаи, предания, събиране на предмети от традиционния бит, снимки и други подобни, значими за населеното място/;

2. Изготвяне на фото -изложба на знаменитите родопски гайдари.

**СОЦИАЛНА ДЕЙНОСТ:**

1. Реализиране на инициативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др.;

2. Организиране на инициативи за оказване на помощ на възрастни хора от селото.

**III. МАТЕРИАЛНО-ТЕХНИЧЕСКАТА БАЗА . ПОДДЪРЖАНЕ И РАЗВИТИЕ**

1. Сградата на НЧ „Наука 1928”с.Солища е публична общинска собственост .

2. За поддръжка и обзавеждане на сградата да се осигурят средства от проекти, държавна субсидия и от друга дейност на читалището.

3.Да се положат усилия за подобряване на материално-техническата база на читалището .

4.С помощта на Община Смолян, частни фирми и други спонсори, да се осъществи подмяна на дограмата на читалището и на двата етажа , както и вратите .

5.Да се положат усилия и със съдействието на Община Смолян да се подобри по подобаващ начин интериора в района на читалището / ремонт на детска площадка на площада .

6. Почистване на паметника на загиналите – борци за освобождението на родния ни край.

7.За реализиране на настоящите насоки читалищното да търси приходоизточници за реализиране на общата читалищна дейност.

**IV. УПРАВЛЕНИЕ НА ЧОВЕШКИТЕ РЕСУРСИ**

1. Като ново-разкрито читалище няма щатна бройка. Всички дейности : художествен ръководител, лектори, счетоводител и др. се осигурят чрез граждански договори и на доброволни начала.

|  |  |  |  |
| --- | --- | --- | --- |
| **КУЛТУРЕН КАЛЕНДАРЕН ПЛАН НА МЕРОПРИЯТИЯТА – 2020-2021 ГОДИНА** | **КУЛТУРНА ПРОЯВА** | **МЯСТО** | **ОРГАНИЗАТОР/** **ОТГОВОРНИК** |
|

|  |
| --- |
| **МЕСЕЦ**  |
| Януари  |

 | Празник на читалището  | Залата на читалището | Председател,Секретар  |
| **МЕСЕЦ**Февруари  | Участие на гайдарски състав  | Празник на мезетата в с. Широка лъка | Председател,Секретар |
|  | Работилница за Мартеници изработване на мартеници за възрастните хора от с. Солища и с. Стикъл | Залата на читалището | Читалищно настоятелство  |
| Март  | Сбирка за Деня на самодееца | Залата на читалището | Читалищно настоятелство |
| Април  | Приготвяне на козунаци и писани яйца  | Залата на читалището | Читалищно настоятелство |
| Май  | **6 МАЙ Гергьовден** Поднасяне на венци пред паметника на загиналите във войните | Центъра на селото  | Председател |
| Юни  | Обсъждане на театрална постановка на родопски диалект  | Залата на читалището  | Секретар |
| Юли  | Подготвяне на празника на селото „Света Неделя „ съвместно с Кметство с. Широка лъка и ГПК „КАРЛЪК -СС –СОЛИЩА” | Центъра на с. Солища  | Председател,Секретар |
| Август  | Участие на гайдарско надсвирване в с. Гела събор  | Залата на читалището | Председател,Секретар |
| Септември  |  |  |  |
| Октомври Ноември  | Изготвяне на картички с природни материали  | Залата на читалището | Председател,Секретар |
| Декември  | Коледно –новогодишни празници  | Залата на читалището | Председател,Секретар |
|  | Конкурс за най-атрактивен снежен човек  | Центъра на селото  |  |
|  | Изготвяне на сурвачки  | Залата на читалището  |  |

**V.** **ИНДИКАТОРИ ЗА ОЦЕНКА ИЗПЪЛНЕНИЕТО НА**

**1.** Брой и качество на проведени празненства, концерти, чествания;

**2.** Брой организирани школи, курсове, постижения;

**3.** Брой участия в местни, регионални, национални празници и конкурси;

**4.** Награди от участия в конкурси, фестивали и празници;

**5**. Снимки от проведените мероприятия, изложби и конкурси!

**VI. СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

**1.** Срокът за изпълнение на Програмата е в рамките на бюджетната 2020-2021 година;

**2.** При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

**VII.ЗАКЛЮЧЕНИЕ:**

 Настоящата програма за развитие на Читалището е само вариант и процес във времето, един от многото начини, който ще се търси в бъдеще, за да стимулира развитието на общността, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.

**Програмата за дейността на НЧ „Наука 1928” с. Солища е приета на общото изборно събрание на читалището .**